५ ,जनवरी , दिल्ली | आखिर महेन्द्र सिंह धौनी ने क्यों छोड़ी कप्तानी यह चर्चा जोड़ो पर है | महेंद्र सिंह धौनी ने आज एक बार फिर खेल जगत को अपने फैसले से चौका दिया. उन्‍होंने बुधवार देर रात अचानक भारतीय क्रिकेट टीम के सीमित ओवरों के कप्तान का पद छोड़ने का फैसला लिया. इस फैसले के साथ ही कप्तान के रुप में धौनी के बेहतरीन कैरियर का भी सुखद अंत हो गया.भारत की सीमित ओवरों की क्रिकेट टीम की कप्तानी छोड़कर सबको हैरान करने वाले महेंद्र सिंह धौनी संभवत: लंबे समय तक प्रतिस्पर्धी क्रिकेट से दूर रहने के कारण यह फैसला लेने के लिए बाध्य हुए. धौनी खिलाड़ी के रूप में उपलब्ध रहेंगे लेकिन इंग्लैंड में इस साल होने वाली चैम्पियंस ट्रॉफी इस बात का संकेत हो सकती है कि वह खिलाड़ी के रुप में 2019 विश्व कप तक खेलेंगे या नहीं. भारत को दो विश्व कप दिलाने वाले धौनी इंग्लैंड के खिलाफ 77 दिन बाद प्रतिस्पर्धी मैच खेलेंगे.